CELEX: 62010TN0258
Language: el
Date: 2010-06-10 00:00:00
Title: Υπόθεση T-258/10: Προσφυγή της 10ης Ιουνίου 2010 — France Télécom κατά Επιτροπής

28.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 234/40
            
         Προσφυγή της 10ης Ιουνίου 2010 — France Télécom κατά Επιτροπής
   (Υπόθεση T-258/10)
   ()
   2010/C 234/74
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: France Télécom (Παρίσι, Γαλλία) (εκπρόσωποι: M. van der Woude και D. Gillet, δικηγόροι)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να κάνει δεκτή την παρούσα προσφυγή·
            
         
               —
            
            
               να ακυρώσει την απόφαση και
            
         
               —
            
            
               να καταδικάσει την Επιτροπή στο σύνολο των δικαστικών εξόδων.
            
         
      Λόγοι ακυρώσεως και κύρια επιχειρήματα
   
   Η προσφεύγουσα ζητεί την ακύρωση της αποφάσεως C(2009) 7426 τελικό της Επιτροπής, της 30ής Σεπτεμβρίου 2009 (1), σύμφωνα με την οποία η αποζημίωση του κόστους παροχής δημόσιας υπηρεσίας ύψους 59 εκατομμυρίων ευρώ, η οποία καταβλήθηκε από τις γαλλικές αρχές προς όφελος ομίλου επιχειρήσεων εγκαταστάσεως και εκμεταλλεύσεως δικτύου ηλεκτρονικών επικοινωνιών υψηλής ταχύτητας (σχέδιο THD 92) στο γεωγραφικό διαμέρισμα των Hauts-de-Seine, δεν συνιστά κρατική ενίσχυση.
   Προς στήριξη της προσφυγής της, η προσφεύγουσα προβάλλει δύο λόγους ακυρώσεως αντλούμενους από:
   
               —
            
            
               εσφαλμένη ερμηνεία της προβλεπόμενης στο άρθρο 107, παράγραφος 1, ΣΛΕΕ έννοιας της κρατικής ενισχύσεως, διότι η Επιτροπή υπέπεσε σε νομικό σφάλμα εφαρμόζοντας, εν προκειμένω, τα τέσσερα κριτήρια της νομολογίας Altmark, καθόσον:
               
                           —
                        
                        
                           το σχέδιο THD 92 δεν επιδιώκει σκοπό γενικού οικονομικού ενδιαφέροντος, αλλά την ανταγωνιστικότητα του γεωγραφικού διαμερίσματος των Hauts-de-Seine ως διεθνούς επιχειρηματικού κέντρου·
                        
                     
                           —
                        
                        
                           το σχέδιο THD 92 συνιστά παρέμβαση σε «μαύρη ζώνη» και δεν αντιμετωπίζει ορισμένη δυσλειτουργία της αγοράς και
                        
                     
                           —
                        
                        
                           η αποζημίωση ύψους 59 εκατομμυρίων ευρώ είναι δυσανάλογη και χορηγήθηκε βάσει μη γνωστών εκ των προτέρων κριτηρίων επιλογής·
                        
                     
         
               —
            
            
               παράβαση του άρθρου 108, παράγραφος 2, ΣΛΕΕ, καθόσον η Επιτροπή προσέβαλε τα δικονομικά δικαιώματα της προσφεύγουσας, διότι παρέλειψε να κινήσει την επίσημη διαδικασία εξετάσεως στερώντας της, συνεπώς, τη δυνατότητα να προβάλει τις απόψεις της ως ενδιαφερόμενος τρίτος.
            
         
      (1)  Κρατική ενίσχυση N 331/2008 — Γαλλία.